
PLANUL ANUAL DE EVOLUȚIE A TARIFELOR 2024-2027
(STRATEGIA DE TARIFARE)


Strategia de tarifare inclusă în prezentul document a fost fundamentată în conformitate cu cea mai recentă actualizare a Analizei cost-beneficiu, pentru investițiile în infrastructura de apă și apă uzată, de către firma de consultanță pentru programul POIM. Ultima documentație depusă a fost agreată de JASPERS (firma de consultanță a Comisiei Europene) și a fost emis Action Completion Note tehnic și financiar. 
Strategia de tarifare pentru perioada 2024-2027 este prezentată în tabelul următor:

	Strategia de tarifare 
	Tarif inițial la data de 1 ianuarie 2023
	Ajustări în termeni reali*

	
	RON/m3
	2024
	2025
	2026
	2027

	
	
	%
	%
	%
	%

	Preț apă
	7,33
	0,00%
	0,00%
	0,25%
	0,48%

	Tarif canalizare
	6,16
	0,00%
	1,00%
	1,00%
	1,68%



* Ajustările în termeni reali nu includ inflația în perioada dintre ajustările tarifare și nici taxa pe valoare adăugată.

Strategia de tarifare presupune ajustări ale tarifelor în fiecare an atât cu inflația cumulată pe ultimul an, cât și în termeni reali.

Tariful la datele respective va fi calculat conform următoarei formule:

Tarif n+i = Tarif n x (1+a n+1) x (1+a n+2) x ….. x (1+a n+i) x I n+i

Unde:
Tarif n+i – tariful la data n+i
Tarif n – tariful inițial;
a n+1, a n+2 - ajustări în termeni reali a tarifului la datele n+1, n+2
a n+i - ajustări în termeni reali a tarifului la data n+i
I n+i – inflația aferentă ajustării n+i care se calculează conform următoarei formule: 

                  CPI x (1+INF)m /12
I n+i  =
                           IPI
unde:
CPI - cel mai recent Indice al prețurilor disponibil;
IPI - indicele prețurilor inițial, de la luna decembrie 2022;
INF – inflația pentru perioada de 12 luni înainte de cel mai recent Indice al prețurilor disponibil; 
m - numărul de luni între data celui mai recent indice de preț disponibil și data efectivă a noului tarif;
Indicele Prețurilor – Indicele Prețurilor de Consum Total publicat lunar de Institutul Național de Statistică.

Tarifele mai sus menționate reprezintă o estimare a tarifelor minime necesare, luând în considerare evoluția ulterioară a costurilor de operare. Aceste tarife pot suferi ajustări sau modificări în funcție de următoarele elemente:
· condiționalitățile incluse în contractele de finanțare pentru obținerea finanțării din fonduri europene sau de la bugetul de stat;
· condiționalități incluse în contractul de împrumut pentru cofinanțarea proiectului finanțat din POIM;
· rezultatele proiecțiilor financiare din planul de afaceri;
· impactul strategiilor viitoare de investiții, în conformitate cu Master Planul.

Strategia tarifară propusă are cuprins în prețuri și tarife, acoperirea cheltuielilor de funcționare, asigurarea surselor pentru plata creditelor externe BEI și BERD, precum și asigurarea cofinanțării investițiilor care se vor realiza prin programul POIM și PDD.

În cazul preluării de noi localități în aria de operare a societății, de la data preluării, se va aplica tariful unic pentru întreaga arie de operare, în vigoare la acea data.



